Saunailta: Maunulan majan sauna
Kevät on edennyt hyvää vauhtia ja bloggaajatkin päättivät lähteä ulkoilemaan keskuspuistoon. Keskuspuistossa sijaitsee myös Maunulan ulkoilumaja, jonka pihalla lämpiää keskiviikkoisin yleinen sauna. Suuntasimme ulkoilumajan kahvilaan tiedustelemaan saunaan pääsyä. Tiskillä selvisi, että miesten vuoro on keskiviikkoisin 16:00-18:30 ja naisten vuoro 18:30-20. Saunamaksu on 5 €. Olimme sopivaan aikaan paikalla, joten maksun suoritettua suuntasimme tutustumaan pihalla olevaan saunaan
Maunulan majan saunarakennus
Paikka oli meille erittäin positiivinen kokemus. Tuskin toista puulämmitteistä yleistä saunaa tähän hintaan Helsingistä löytyy. Paikka olikin varsin suosittu. Välillä lauteille meinasi olla pientä jonoakin. Kaljaa emme itse muistaneet mukaan varata, mutta muutama ukko näytti pukuhuoneessa Lapin kultaa maistelevan.
Paikka voisi olla auki useampanakin iltana viikossa ja joku miesten vuoro voisi olla myöhempään kellonaikaan. Poikkeamme silti täällä varmasti toistekkin. Suosittelemme kokeilemaan myös majan hyvänmakuisia eväitä, jos hiukopalaa löylyjen päälle kaipaa.
Lähettänyt SaunaJorma klo 6.26
Tunnisteet: Maunulan majan sauna
Sijainti: Metsäläntie 9, 00620 Helsinki, Finland